**הגדרה:**

* הסבר
מבקר המדינה הוא הגוף המבקר את הרשות המבצעת. הוא עורך בה ביקורת פנימית ומפקח עליה.
* חוק יסוד: מבקר המדינה
חוק היסוד מסדיר את כלל ההלכות הכלליות והסדרת מעמדו של מבקר המדינה. הוא נחקק על מנת לאגד חוקים קודמים ולקבע את תפקידיו ואחריותו של מבקר המדינה כמו גם את אחריותו רק בפני הכנסת ולא הממשלה.

**סמכויות:**

* תחום פיקוח
מבקר המדינה מפקח על כל התחומים בענייני הפנים של המדינה.
* גופים מבוקרים
המבקר מפקח על משרדי הממשלה, מוסדות וחברות שהממשלה משתתפת בניהולם או תומכת בהם כספית – כל מה שממשלתי ולא פרטי, ונוגע לרשות המבצעת, לדוגמה מגן דוד אדום, חברת החשמל
* ציטוט מחוק יסוד, סעיף 2א:
"מבקר המדינה יקיים ביקורת על המשק, הנכסים, הכספים, ההתחייבויות והמינהל של המדינה, של משרדי הממשלה, של כל מפעל, מוסד או תאגיד של המדינה, של הרשויות המקומיות ושל גופים או מוסדות אחרים שהועמדו על פי חוק לביקורתו של מבקר המדינה."
* סמכויות:

למבקר המדינה אין הסמכות לאכוף על הגופים המבוקרים ליישם את המלצותיו. אין לו הסמכות לפתוח בחקירת המעשים הפליליים, שנחשפו בגופים המבוקרים. על חקירה כזו יכול להחליט רק היועץ המשפטי לממשלה. עיקר כוחו של דו"ח המבקר הוא עצם פרסומו פעמיים בשנה, כאשר הרשות המבצעת נחשפת לעיני הציבור. לא רק הגופים המבוקרים מחכים בעניין לדו"ח המבקר. גם אזרחי המדינה מחכים בקוצר רוח לפרסומו. לאזרח, שלא כמו למבקר המדינה ולעובדי משרדו, אין הסמכות להגיע לכל משרדי הממשלה, לעיין במסמכים, בתעודות ובספרי החשבונות ולראיין פקידים. המבקר רשאי לעשות כל זאת במסגרת החוק. לכן דו"ח מבקר המדינה משקף בפני האזרחים את הנעשה ברשות המבצעת. כך יודע האזרח כיצד מתפקדים נציגיו בשלטון. את דעתו של תפקוד זה יכול האזרח להביע ביום הבחירות, למשל, כאשר הוא ישקול במי יבחר, בין הרשימות השונות.

**בחירה וכהונה:**

* כניסה לתפקיד:
המבקר נבחר על ידי הכנסת בהצבעה חשאית לתקופת כהונה אחת של שבע שנים, ובאפשרותה גם להדיחו מתפקידו והיא אף קובעת את שכרו – בהחלטת ועדת הכנסת.
עם היבחרו לתפקיד, על מבקר המדינה להישבע: "אני מתחייב לשמור אמונים למדינת ישראל ולחוקיה ולמלא באמונה את תפקידי כמבקר המדינה."
* אורך כהונה
7 שנים
* משכורת
ציטוט מחוק יסוד, סעיפים 10-12: "כדי להבטיח את אי תלותו ברשות המבצעת, שעליה הוא מפקח, תקציבו נקבע על פי הצעת המבקר עצמו על ידי ועדת הכספים של הכנסת, ולא על ידי משרד האוצר. כמו כן, המבקר אחראי בפני הכנסת בלבד - מקיים עימה קשרים והתייעצויות, ופעם בשנה - מגיש לה דין וחשבון על ממצאיו בשנה שעברה, וכן המלצותיו לתיקון הליקויים ולמניעת הישנותם בעתיד. הדו"ח מוגש לידי יושב ראש הועדה לענייני ביקורת המדינה של הכנסת, וכן לגופים המבוקרים, כדי שיוכלו לתקן את מה שהמבקר המליץ לתקן."
* ועדת מבקר המדינה
מבקר המדינה אינו עובד לבד, אלא ממנה צוות של אנשים אשר מראיינים, חוקרים, ובודקים את כל הגופים המבוקרים ומעבירים אליו.
* הדחה מהתפקיד
עד שנת 2004, כדי להעביר את מבקר המדינה מתפקידו הייתה נדרשת הצבעה בכנסת שבה יושג רוב של שני שלישים מן המצביעים. בשנת 2004 עבר חוק בקריאה ראשונה בכנסת ישראל שדורש רוב מיוחס של 70 חברי כנסת לשם העברת מבקר המדינה מתפקידו.
העניין מעוגן בחוק היסוד, סעיף 14.

**דו"ח מבקר המדינה:**

המבקר אחראי בפני הכנסת בלבד – מקיים עימה קשרים והתיעצויות, ופעמיים בשנה – מגיש לה דין וחשבון על ממצאיו כפי שנתגלו בתוך תהליך הביקורת הנמשך, לעתים, מעבר לשנה אחת, וכן המלצותיו לתיקון הליקויים ולמניעת הישנותם בעתיד.